作者:陳政
標題:贈竇蔡二記室入蜀
內容:崑山積良寶，大廈構眾材。馬卿委官去，鄒子背淮來。風流信多美，朝夕豫平臺。逸翮獨不群，清才複遒上。六輔昔推名，二江今振響。英華雖外發，磨琢終內朗。四海奮羽儀，清風久播馳。沈鬱林難廁，青山翻易阻。回首望煙霞，誰知慕儔侶。飄然不繫舟，為情自可求。若奉西園夜，浩想北園愁。無因逐萍藻，從爾泛清流。